सुंग जू यिंग - विकिपीडिया

# सुंग जू यिंग

### विकिपीडिया, एक मुक्त ज्ञानकोष से

सुंग जू यिंग चीन के जातीय संगीत मंच के सब से प्रभावशाली गायकों में से एक हैं। उन की आवाज़ बहुत मीठी है और वे पूरी तन्मयता के साथ गाती हैं। सुंग जू यिंग ने विभिन्न शैलियों के गीत गाये हैं। अपने लंबे कला-जीवन में सुंग जू यिंग ने अपने जातीय गायन को मूलाधार बनाये रखते हुए उसका पश्चिमी संगीत तकनीक से मेल बैठाने की कोशिश का है। इसीलिए चीन में उन के दीवानों की भरमार है।

गायन में सक्रिय सुंग जू यिंग को देश-विदेश के बड़े से बड़े समारोहों व महत्वपूर्ण आयोजनों में देखा जा सकता है और हर जगह उन की मीठी आवाज़ सुनी जा सकती है। सुंग जू यिंग ने चीनी कला मंडल के साथ यूरोप, एशिया तथा अमरीका के विभिन्न देशों की कई यात्राएं भी कर चुकी हैं और इस तरह चीनी जातीय संगीत का विदेशों में प्रचार करने में लगी रही हैं। उनके गाए गीतों ने विदेशी श्रोताओं व प्रवासी चीनियों की वाहवाही लूटी। वर्ष 2002 में सुंग जू यिंग ने आस्ट्रेलिया के सिडनी ऑपेरागृह में "आज है एक अच्छा दिन " नाम से अपनी संगीत सभा का सफल आयोजन किया। इस से वे देश के बाहर निजी संगीत सभा आयोजित करने वाली प्रथम चीनी गायिका बनीं।

वर्ष 2003 के सितम्बर में सुंग जू यिंग ने विएना के विश्वविख्यात स्वर्ण हॉल में एक बार फिर अपनी संगीत सभा आयोजित की। उन्होंने अपनी मीठी आवाज़ और विनम्र छवि से यूरोपीय दर्शकों का मन मोह लिया और उन की यह प्रस्तुति बहुत सफल रही। विएना के स्वर्ण हॉल की अपनी इस संगीत सभा की चर्चा में सुंग जू यिंग ने कहा कि उनकी इच्छा संगीत के माध्यम से ज्यादा से ज्यादा विदेशियों को चीन के रंग-बिरंगे जातीय संगीत की जानकारी देने की और इस तरह चीनी जातीय संगीत का सारे विश्व में प्रचार करने की है। सुंग जू यिंग ने कहा

"आज हमारा देश विकास के रास्ते पर चल रहा है। देश की आर्थिक बुनियाद दिन ब दिन बेहतर हो रही है। इससे हम चीन की जातीय संस्कृति व जातीय संगीत के विश्व में प्रचार में सक्षम हुए हैं। दूसरे देशों के जिन लोगों के पास चीन के पर्यटन का समय नहीं है, उन्हें हम उनके यहां जाकर चीन की अच्छी से अच्छी चीज़ की जानकारी दे सकते हैं। इस तरह हम चीनी जातीय संगीत के विश्व भर में प्रचार का बेहतर आधार तैयार कर सकेंगे।"

विदेशों में चीनी जातीय संगीत सभा का आयोजन सुंग जू यिंग के लिए एक चुनौती रहा है । इसलिए पश्चिमी दर्शकों को ध्यान में रखते हुए उन्होंने अपनी गायन शैली में थोड़ा सा बदलाव किया, चीनी जातीय संगीत की विशेषता वाले गीतों में पश्चिमी संगीत के तत्वों को मिश्रित कर। देश के बाहर आयोजित अपनी संगीत सभाओं में सुंग जू यिंग कभी- कभी उन देशों के गीत भी गाती हैं। गायन शैली के परिवर्तन के बारे में सुश्री सुंग जू यिंग ने कहा

"मेरा विचार है कि चीनी गायक अपने जातीय गीतों के अलावा अन्य देशों के गीत भी गा सकते हैं। चीनी गायकों को विश्व भर के गीत गाने भी चाहिए। स्कूल में हम ने पश्चिमी गायन शैली सीखीय़। इसने हमें विदेशी गीत गाने की क्षमता दी।"

सुंग जू यिंग विदेशी भाषाओं के गीत भी कितनी सहजता से गाती हैं यह आपको यह गीत सुनकर पता लग जायेगा जिसे हम आज के कार्यक्रम की समाप्ति से पूर्व पेश कर रहे हैं। तो सुनिए सुंग जू यिंग का जर्मन भाषा में गाया "जंगली गुलाब" नामक गीत का एक अंश । इसे सुंग जू यिंग ने विएना के स्वर्ण हॉल में आयोजित अपनी संगीत सभा में गाय। इसने सुंग जू यिंग के अंतरराष्ट्रीय स्तर के गायक होने की बात जाहिर हुई। विदेशी दर्शकों ने उनकी इसके लिए बहुत तारीफ की ।

"http://hi.wikipedia.org../../../%E0%A4%B8/%E0%A5%81/%E0%A4%82/%E0%A4%B8%E0%A5%81%E0%A4%82%E0%A4%97_%E0%A4%9C%E0%A5%82_%E0%A4%AF%E0%A4%BF%E0%A4%82%E0%A4%97.html" से लिया गया

##### Views

- लेख
- संवाद
- Current revision

##### योगदान

- विकिपीडिया के बारे में
- सहायता
- नये पन्ने
- दान

##### खोजें